PATVIRTINTA

 Marijampolės lopšelio-darželio

 „Šypsenėlė“ direktoriaus

 20 m. d. įsakymu Nr.

 PRITARTA

 Lopšelio-darželio „Šypsenėlė“

 tarybos 2020 m. lapkričio 12 d.

 protokolu Nr.PR-4

 PRITARIU

 Marijampolės savivaldybės

 administracijos direktorius

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Vardas, pavardė)

 20 m.

**MARIJAMPOLĖS VAIKŲ LOPŠELIO-DARŽELIO „ŠYPSENĖLĖ“**

**2021-2023 METŲ**

**STRATEGINIS VEIKLOS PLANAS**

**MARIJAMPOLĖS VAIKŲ LOPŠELIS-DARŽELIS „ŠYPSENĖLĖ“**

**2021-(2021+2) -ŲJŲ METŲ STRATEGINIS VEIKLOS PLANAS**

**2020-11-05 Nr. 01**

**Marijampolė**

|  |  |
| --- | --- |
| **Asignavimų valdytojas**  | **Marijampolės vaikų lopšelis-darželis „Šypsenėlė“, 191649519** |
|  |

|  |  |
| --- | --- |
| **Misija** | Būti bendros paskirties ikimokykline ugdymo įstaiga, besivadovaujančia demokratiškumo, integralumo, tautiškumo principais, teikiančia kokybiškas paslaugas vaikui ir šeimai, užtikrinančia sėkmingą, vaiko ugdymą(-si) formuojant vaiko vertybinį santykį su aplinka, modernizuojant ugdymo procesą ir šia savo veikla siekiančia teigiamų pokyčių, kad joje dirbantys ir besiugdantys jaustųsi saugiai, kurtų, ieškotų inovacijų, tobulėtų ir perteiktų patirtį |
|  |

|  |
| --- |
| **Situacijos analizė** |
| **Išorinės aplinkos analizė:** |
| **Politiniai-teisiniai veiksniai.**  2017 metais įsigaliojęs naujas Lietuvos Respublikos Darbo kodeksas ir su juo susiję teisės aktai, įpareigoja švietimo įstaigas, o taip pat ir mus, pasirengti naujus dokumentus, susijusius su įstaigos valdymu, pagal naujausius teisės aktus ir normatyvinius dokumentus. 2018 metais įsigaliojus Bendrajam duomenų apsaugos reglamentui įstaigoje yra parengti dokumentai susiję su darbuotojų duomenų apsauga: bendrosios asmens duomenų apsaugos taisyklės, darbuotojų asmens duomenų tvarkymo taisyklės, internetinės svetainės privatumo politikos taisyklės. Parengta valstybinės švietimo strategija 2013-2022 metams. Joje numatyta, jog valstybinės švietimo strategijos sėkmė pirmiausiai priklausys nuo švietimo sistemos pajėgumo pritraukti dirbti gabiausius žmones, galinčius perteikti savo patirtį, nuo nuolat reflektuojančių, tobulėjančių ir rezultatyviai dirbančių pedagogų, nuo maksimalaus vaikų individualių gebėjimų plėtojimo bei specialių poreikių tenkinimo. Strategijos tikslų įgyvendinimas bei veiklos krypčių realizavimas vyks lygiagrečiai su švietimo turinio bei ugdymo proceso kaita. To sieksime ir mes.  Marijampolės savivaldybėje įgyvendinamas Marijampolės savivaldybės plėtros iki 2020 metų strateginis planas, kurio vienas iš strateginių tikslų – padidinti savivaldybės švietimo įstaigų paslaugų kokybę ir prieinamumą. Tikimės, kad šio tikslo įgyvendinimasužtikrins saugią aplinką, ugdymo programų ir modelių įvairovę, švietimo ir socialinių paslaugų kokybę ir prieinamumą šeimai. Tikslingai įgyvendinamas 2019-2023 metų veiklos prioritetas „užtikrinti ikimokyklinį ugdymą visiems savivaldybės vaikams“.  Lietuvos politiniame gyvenime nuolat vyksta pokyčiai. Demokratiniųvertybių susilpnėjimas, socialinės atskirties didėjimas, pokyčiai darbo rinkoje, piliečiųemigracija, visuotinis karantinas dėl COVID-19 (corono viruso) daro įtaką ir švietimo sistemai. Būtinas visų institucijų glaudus bendradarbiavimas, sprendžiant problemas susijusias su vaikų ir darbuotojų sveikata dėl COVID-19. Paskelbus karantiną, įstaiga vykdo visus vyriausybės ir savivaldybės sprendimai „Dėl ikimokyklinio ir priešmokyklinio ugdymo būtinų sąlygų organizavimo“, vadovaudamasi žmogiškumo ir protingumo principais, SAM reikalavimais. Užtikrinamas kokybiškas ugdomojo proceso organizavimas tiesioginiu (kontaktiniu) arba nuotoliniu būdu.  Ugdymo kokybę didžia dalimi lemia ugdymo programų parengimas, jų atnaujinimas ir ikimokyklinio ugdymo organizavimo modelių įvairovė. Naujų ikimokyklinio ugdymo organizavimo modelių pasirinkimas bei jų įgyvendinimas yra svarbūs ir mūsų įstaigai. Parengta svarbi pedagoginiams darbuotojams Pedagoginių profesijų prestižo kėlimo programa, patvirtinta Lietuvos Respublikos švietimo ir mokslo ministro 2016 m. lapkričio 22 d. įsakymu Nr. V-1032. Šios programos tikslas – pasiekti kokybinių pokyčių pedagoginėse bendruomenėse, kuriose daugumą sudarytų apmąstantys, nuolat tobulėjantys ir rezultatyviai dirbantys pedagogai, turintys aukštą prestižą visuomenėje. Dėmesys mokytojo kvalifikacijai, jo profesionalumui ir prestižui– vienas iš pagrindinių šiuo metu įgyvendinamų švietimo ir mūsų įstaigos veiklos prioritetų.  Įgyvendinama pačios įstaigos parengta ikimokyklinio ugdymo programa „Šičia mūsų pradžia“, prisidės prie institucinės ikimokyklinio ugdymo padėties gerinimo ir skatins priimti naujus iššūkius drąsiau diegti naujus ikimokyklinio ugdymo organizavimo modelius, įgyvendinant Marijampolės savivaldybės švietimo prioritetus – švietimo turinio įvairovės skatinimo, IU ir PU prieinamumo ir ugdymo kokybės gerinimo. Lopšelis-darželis savo veikloje vadovaujasi Lietuvos Respublikos Konstitucija, Lietuvos Respublikos švietimo ir kitais įstatymais, Lietuvos Respublikos Vyriausybės nutarimais, kitais teisės aktais, Marijampolės savivaldybės tarybos sprendimais, mero potvarkiais, administracijos direktorius įsakymais, lopšelio-darželio Nuostatais. |
| **Ekonominiai veiksniai.** Pasikeitus valstybės ir savivaldybių įstaigų darbuotojų darbo apmokėjimo įstatymui ir Lietuvos Respublikos Darbo kodeksui, teisės aktams, atnaujinta darbo apmokėjimo tvarka (2020-09-24), patvirtintas Buhalterinės apskaitos vadovas. Buhalterinės apskaitos politika rengiama pagal FSAFAS ir biudžeto sandaros įstatymo reikalavimus. Vadovaujantis Valstybės ir savivaldybių darbuotojų darbo apmokėjimo įstatymu, parengtas darbuotojų vertinimo tvarkos aprašas, pagal kurį vertinami darbuotojo praėjusių kalendorinių metų veiklos rezultatai ir pateikiamos einamųjų metų užduotys. Įgyvendinant valstybinę švietimo 2013-2022 metų strategiją, švietimo finansavimas ir ištekliai naudojami taip, kad būtų užtikrintas geresnis švietimo prieinamumas ir kokybė. Tikslingai įgyvendinamas Marijampolės savivaldybės Bendrojo ugdymo mokyklų tinklo 2016-2020 m. pertvarkos planas, atvers daugiau erdvės kiekvieno vaiko individualiai pažangai, užtikrins saugią ir sveiką aplinką. Atsižvelgiant į Marijampolės savivaldybės strateginį plėtros iki 2020 metų planą, kurio vienas iš pagrindinių uždavinių - savivaldybės ikimokyklinių ugdymo įstaigų infrastruktūros kompleksinis sutvarkymas ir ugdymo modernizavimas, tikimės įstaigos modernizavimo, kuris pagerintų ugdymo kokybę ir užtikrintų saugią ir sveiką aplinką.  |
| **Socialiniai veiksniai.** Vaikas – individualybė, o vienas svarbiausių ikimokyklinio amžiaus vaikų ugdymo tikslų – formuoti vaiko vertybinį santykį su jį supančia gamtine, kultūrine ir socialine aplinka. Lopšelio-darželio veiklai daro įtaką:1. Padaugėjo vaikų, turinčių kalbos ir kalbėjimo sutrikimų ir alerginių susirgimų, pedagoginių-psichologinių sunkumų, kuriems reikalingi švietimo pagalbos specialistai. Atsirado poreikis, kad įstaigoje dirbtų daugiau švietimo pagalbos specialistų.
2. Padaugėjo daugiavaikių šeimų, socialinės rizikos šeimų ir šeimų, kurioms taikomos 50% ir net 100% (pagal socialinės pagalbos centro rekomendacijas) mokesčio už vaiko išlaikymą lopšelyje-darželyje lengvatos.
3. Šalyje paskelbtas karantinas dėl COVID-19, kuris įtakojo įstaigos socialinį gyvenimą, švietimo pagalbą SUP vaikams, vaikų socializaciją, atsirado daugiau problemų, kurias reikia spręsti „čia ir dabar“.

 Įgyvendinant naujus teisinius dokumentus, susijusius su vaikų smurtu ir patyčiomis, parengta nauja Smurto ir patyčių prevencijos ir intervencijos vykdymo lopšelyje-darželyje tvarka ir įstaigos Vaiko gerovės komisijos sudarymo ir jos darbo organizavimo tvarka. Lietuvos Respublikos Vyriausybei paskelbus karantiną, visi įstaigos švietimo pagalbos specialistai karantino metu dirba nuotoliniu būdu ir teikia reikiamą pagalbą ikimokyklinio ir priešmokyklinio ugdymo vaikams.  Parengta ir įgyvendinama vaikų lopšelio-darželio prevencinė programa „Saugi ir sveika aplinka – sveikas ir laimingas vaikas“. Ši programa įgyvendinta iki 2020 m. rugpjūčio 31 d. 2020 m rugsėjo mėn,. parengta ir įgyvendinama nauja 2020-2021 m.m. prevencinė programa „Vaiko sėkmė – socialinė, emocinė sveikata“  Įstaiga dalyvavo Marijampolės savivaldybės biudžetinių švietimo įstaigų prevencinių programų finansuojamame iš savivaldybės biudžeto konkurse, jį laimėjo ir gavo finansavimą iki 2020 m. gruodžio 31 d. įgyvendinti prevencinį projektą „Atverk emocijų skrynelę“. |
| **Technologiniai veiksniai.** Kokybiškai besikeičiančios technologijos, didėjančios jų taikymo galimybės skatina plėtoti IKT švietimo sistemoje. Ikimokyklinio ugdymo įstaigų kompiuterizavimo lygis buvo ir yra kur kas silpnesnis nei mokyklų, nes tam reikia papildomų investicijų. IKT naudojimas mūsų įstaigoje atvėrė platesnes bendravimo ir bendradarbiavimo galimybes, sėkmingai diegiamos kompiuterinės programos (Finas, Finalga). Nuo 2020 metų užtikrintas Dokumentų valdymo sistemos (DVS) „KONTORA“ funkcionavimas, geresnis informacijos perdavimas kitoms institucijoms ir dokumentų valdymas įstaigoje. |
| **Vidinės aplinkos analizė:** |
| **Organizacinė struktūra.**  Įstaigoje funkcionuoja 12 grupių. Iš jų:  10 ikimokyklinio amžiaus grupių: 2 lopšelio grupės (2-3 m. amžiaus)“, iš jų 1 „Geros pradžios“ („Step by Step“), 8 darželio grupės, iš kurių 1 įgyvendina lauko pedagogikos individualią programą „Vaikystė gamtos prieglobstyje“, kita - įgyvendina socialinių įgūdžių programą „KIMOCHI, ir 2 priešmokyklinio amžiaus grupės, iš kurių viena pailginto buvimo (12 val.) ir taiko lauko pedagogikos elementus, įgyvendina prevencinę programą „Zipio draugai“, o kita yra mišri, kurios vaikai ugdomi pagal ikimokyklinio ir priešmokyklinio ugdymo programas.  |
| **Darželio organizacinė valdymo struktūra.** 1. Lopšelio-darželio vidaus struktūrą ir darbuotojų pareigybių sąrašą tvirtina lopšelio-darželio direktorius.
2. Darbuotojų skaičių lemia grupių ir vaikų skaičius.
3. Lopšelio-darželio administraciją sudaro: direktorius, direktoriaus pavaduotojas ugdymui, ūkvedys, vyresnysis buhalteris, sekretorius.
4. Už lopšelio-darželio veiklą atsako lopšelio-darželio direktorius. Darželio direktoriui tiesiogiai pavaldūs yra direktoriaus pavaduotojas ugdymui, ūkvedys, vyresnysis buhalteris, sekretorius, vaikų slaugytojas, sandėlininkas.
5. Lopšelio-darželio savivaldą sudaro: lopšelio-darželio taryba, Pedagogų taryba ir Metodinė taryba, Darbo taryba.
6. Vaikų ugdymui (IU, PU) vadovauja direktoriaus pavaduotojas ugdymui. Jam pavaldūs lopšelyje-darželyje dirbantys visi pedagoginiai darbuotojai.
7. Ūkinei veiklai, apsirūpinimui materialiniais resursais vadovauja ūkvedys. Jam tiesiogiai pavaldūs – visi techninio personalo darbuotojai.
8. Vaikų sveikatos priežiūrai, sanitarinių, higienos taisyklių ir vaikų maitinimo organizavimui bei maitinimo normų vykdymui vadovauja vaikų slaugytojas ir visuomenės sveikatos priežiūros specialistas. Vaikų slaugytojas atsako už RVSVT programų įgyvendinimą.
9. Darželio finansinei ir buhalterinei apskaitai vadovauja vyresnysis buhalteris (kitos funkcijos ir atsakomybė nurodytos pareigybės aprašyme).
10. Sekretorius, atsakingas už archyvinių dokumentų rengimą, Dokumentų valdymo sistemą (DVS „KONTORA“), raštvedybos taisyklių įgyvendinimą ir kt. (kitos funkcijos, atsakomybė nurodytos pareigybės aprašyme).
11. Ūkines operacijas planuoja ir atlieka ūkvedys ir sandėlininkas (maisto produktai).
12. Ūkinių operacijų išankstinę vykdo vyresnysis buhalteris, einamąją kontrolę – atlieka, ūkvedys, sandėlininkas, vaikų slaugytojas, virėjas, o paskesniąją – lopšelio-darželio direktorius.
13. Finansų kontrolės procedūras atlieka ir materialiai atsakingi asmenys: ūkvedys ir sandėlininkas. Jų atsakomybė finansų kontrolės srityje aprašyta jų pareigybių aprašymuose.
14. Lopšelio-darželio biudžeto išlaidų sąmatų projektą rengia vyresnysis buhalteris ir vadovas.

- |
| **Žmogiškieji ištekliai.** **1. Ugdytiniai** Vaikai priimami į Marijampolės savivaldybės švietimo įstaigas vadovaujantis Marijampolės savivaldybės tarybos 2017 m. gruodžio 29 sprendimu Nr. 1-335 patvirtinta Vaikų registravimo ir priėmimo į Marijampolės savivaldybės švietimo įstaigų ikimokyklinio ir priešmokyklinio ugdymo grupes organizavimo tvarkos aprašu. Vaikų priėmimą vykdo Marijampolės savivaldybė. Lopšelį- darželį lankė: 2019-09-01 -2019 vaikai; 2020-09-03 – 219 vaikų. **2. Tėvai** Tėvai aktyviai dalyvauja lopšelio-darželio „Šypsenėlė“ gyvenime, savivaldos institucijų veikloje. Su tėvais (globėjais) sudaromos sutartys, kuriose numatomos jų teisės, pareigos, atsakomybė, vaikų ugdymo(-si) sąlygos ir laikomasi Bendrojo duomenų apsaugos reglamento dėl fizinių asmenų apsaugos, tvarkant asmens duomenis. Sutartis pasirašoma dviem vienodą juridinę galią turinčiais egzemplioriais - po vieną kiekvienai šaliai. Sutartys tvirtinamos įstaigos direktoriaus. **3. Personalas.** Lopšelyje-darželyje „Šypsenėlė“ patvirtinta 53,90 darbuotojų pareigybė: 25,90 pedagoginių darbuotojų, 28,0 nepedagoginių darbuotojų. Dirba 57 darbuotojai.

|  |  |
| --- | --- |
| Pedagoginiai darbuotojai | Kitas personalas |
| 27 | 30 |

 Įstaigos direktorė - edukologijos mokslų magistrė. Direktorės pavaduotoja ugdymui –edukologijos mokslų magistrė. Lopšelyje-darželyje dirba 27 pedagogai: 5 pedagogai įgiję auklėtojo metodininko kvalifikacinę kategoriją, 1 pedagogas priešmokyklinio ugdymo metodininko kvalifikacinę kategoriją, 3 pedagogai mokytojo metodininko kvalifikacinę kategoriją, 7 pedagogių vyresniojo auklėtojo kvalifikacinę kategoriją, 5 mokytojai turi auklėtojo kvalifikacinę kategoriją, 1 mokytojo kvalifikacinę kategoriją,1 meninio ugdymo pedagogo kvalifikacinę kategoriją, 1 pedagogė vyresniojo logopedo kvalifikacinę kategoriją. 1 vyresniojo socialinio pedagogo, 1 specialiojo pedagogo, 1 psichologo kvalifikacijas. |
| **Planavimo sistema.**  Įstaiga savo veiklą planuoja rengdama trejų metų strateginį veiklos planą, kuriam pritaria Lopšelio-darželio taryba ir Marijampolės savivaldybės administracijos direktorius, o tvirtina įstaigos direktorius. Lopšelis-darželis rengia metinę veiklos programą, mokslo metų perspektyvinius PU, IU grupių metinius ugdomosios veiklos planus, kurie tvirtinami įstaigos direktoriaus įsakymu, savaitės teminius ugdymo planus. Rengiami mėnesio darbo planai, tvirtinami įstaigos direktoriaus. Direktoriaus įsakymu sudarytos pastovios darbo grupės įstaigos strateginiam veiklos planui, metinei veiklos programai bei ugdymo programoms rengti.  Vaiko gerovės komisijos, logopedo, specialiojo ir socialinio pedagogų, psichologo veiklos organizuojamos pagal direktoriaus patvirtintas veiklos programas, kurios sudaromos vieneriems mokslo metams. Lopšelio-darželio pedagoginiai darbuotojai ugdymo procesą planuoja vadovaudamiesi Bendrąja priešmokyklinio ugdymo ir ugdymosi programa su metodinių priemonių komplektu „Opa – Pa“ ir pačių parengta ikimokyklinio ugdymo ir ugdymosi programa „Šičia mūsų pradžia“, į kurią integruotos papildomos ugdymo (dailės, choreografijos, anglų kalbos, sveikatingumo, etninė), lauko pedagogikos, logopedo ir socialinio pedagogo veiklos programos bei individualios programos „Vaikystė gamtos prieglobstyje“, prevencinė programa „Saugi ir sveika aplinka – sveikas ir laimingas vaikas“, prevencinė socialinių įgūdžių programa „KIMOCHI“ ir „Zipio draugai“, Alkoholio, tabako ir kitų psichiką veikiančių priemonių prevencinė programa.  Veiklos planavime aktyviai dalyvauja vadovai, administracijos darbuotojai, pedagogai, kiti bendruomenės nariai, savivaldos institucijos, ugdytinių tėvai. |
| **Finansiniai ištekliai.**  Įstaigos veikla finansuojama iš savivaldybės biudžeto (aplinkos lėšos), valstybės (mokymo lėšos), specialiųjų tikslinių dotacijų valstybinėms funkcijoms atlikti (kitos socialinės išmokos), įstaigos pajamų (pajamų už suteiktas paslaugas), Europos Sąjungos ir valstybės biudžeto lėšų. Gauname tėvų, darbuotojų ir kitų asmenų paramą iš 1,2 procentų pajamų mokesčio lėšų. |
| **Ryšių sistema, informacinės ir komunikavimo sistemos.**  Lopšelis-darželis naudojasi TELIA, UAB „Bitė“ teikiamomis paslaugomis. Bankiniai pavedimai, vietiniai ir tarpiniai mokėjimai bei kitos operacijos atliekamos naudojant bankų internetines sistemas. Buhalterinei apskaitai vesti naudojama programos: Finas, Finalga.  Dokumentai gaunami ir siunčiami per dokumentų valdymo sistemą (DVS) „KONTORA“ Lopšelio-darželio pedagogai ugdomajame procese naudojasi 14 nešiojamų kompiuterių, 3 multimedijomis. Visi įstaigos darbuotojai įgiję IT kompetenciją. Stenduose, skirtuose tėvams ir įstaigos svečiams talpinama informacija apie įstaigos veiklą. Apie įdomiausius renginius, vykdomus projektus, parodas, bendradarbiavimą su šeima spaudoje rašo mūsų pedagogai, tėvai, įstaigos svečiai. Informacija apie įstaigos veiklą pateikiama įstaigos internetinėje svetainėje [**www.ldsypsenele.lt**](http://www.ldsypsenele.lt)**,** kurios informacija nuolat papildoma ir atnaujinama iki kiekvieno mėnesio 10 d. Rengiami katalogai, skrajutės, lankstinukai. Lopšelis-darželis bendradarbiauja su savivaldybe, Marijampolės Kultūros centru, P.Kriaučiūno viešąją biblioteka, miesto, respublikos ugdymo įstaigomis, sveikatos apsaugos įstaigomis, UIC, VPC, M. Lukšienės švietimo centru. |
| **Vidaus darbo kontrolė** Lopšelio-darželio veiklos priežiūra vykdoma pagal įstaigos metinės veiklos programoje nurodytas veiklos priežiūros sritis. Vykdoma pedagoginės veiklos, ūkinės, vaikų sveikatos stiprinimo ir finansinės apskaitos priežiūra. Įstaigos darbuotojų veikla vertinama pagal naują Valstybės ir savivaldybių įstaigų darbuotojų darbo apmokėjimo įstatymą ir biudžetinių įstaigų darbuotojų vertinimo tvarkos aprašą.  Vadovaujantis Vaiko pasiekimų aprašu, brandumo rodikliais, įstaigoje parengta vaiko veiklos, jo pažangos ir pasiekimų vertinimo sistema. Atsakingų darbuotojų vykdomos finansų kontrolės procedūros, pagrindinės pareigos, funkcijos ir atsakomybė aprašytos jų pareiginiuose aprašuose.  Finansinė vidaus kontrolė vykdoma vadovaujantis Finansų kontrolės taisyklėmis, patvirtintomis lopšelio-darželio direktoriaus. Įstaigoje yra patvirtinta viešųjų pirkimų komisija, komisija netinkamam naudoti turtui pripažinti bei likviduoti. Viešieji pirkimai įstaigoje atliekami vadovaujanti direktoriaus įsakymu patvirtintu Mažos vertės pirkimų tvarkos aprašu, Marijampolės vaikų lopšelio-darželio „Šypsenėlė“ supaprastintų viešųjų pirkimų organizavimo taisyklėmis, patvirtintomis lopšelio-darželio direktoriaus. Veiklos priežiūrą atlieka: darželio direktorius, direktoriaus pavaduotojas ugdymui, vaikų slaugytojas, vyresnysis buhalteris, ūkvedys ir sveikatos priežiūros specialistas. Įstaigos veiklą prižiūri savivaldybės administracijos švietimo, kultūros ir sporto skyrius. Finansinę kontrolę vykdo savivaldybės administracijos centralizuota savivaldybės vidaus audito tarnyba, valstybinės kontrolės ir audito tarnybos.Vyriausybei paskelbus karantiną, įstaigoje parengtas „Ikimokyklinio ir priešmokyklinio ugdymo organizavimo, karantino metu, tvarkos aprašas“, pagal kurį organizuojamas ugdymo procesas ir vykdomas corono viruso valdymas įstaigoje.  |
| **2020 m. įstaigos veiklos rezultatų apibendrinimas.** **2020-2022 m. įstaigos strateginis tikslas - užtikrinti vaiko socialinį, emocinį, intelektualinį ugdymą, sveikatos stiprinimą ir apsaugą, socialinės paramos ir kitų teikiamų paslaugų kokybę ir prieinamumą šeimai.** Lopšelio-darželio strateginiam veiklos planui ir metinei veiklos programai rengti, buvo sudarytos darbo grupės, parengtos programos, planai ir įgyvendinti pagrindiniai įstaigos tikslai ir uždaviniai. Įstaigos strategijoje numatyti tikslai, siekiai, jų įgyvendinimo priemonės buvo derinamos ir tikslinamos, atsižvelgiant į sparčiai kintančias išorės ir vidaus sąlygas. 2020 m. įstaigos strategija buvo kuriama pagal veiklos stebėsenos duomenis, vidaus audito medžiagą, atlikus PEST (politinių-teisinių veiksnių, ekonominių, socialinių, technologinių veiksnių) ir SSGG (stiprybių, silpnybių, galimybių ir grėsmių) analizes. Strateginis veiklos planas ir metinė veiklos programa buvo rengti, į šiam laikotarpiui iškeltų įstaigos veiklos prioritetų įgyvendinimą: ugdymo kokybės gerinimas, teikiamų paslaugų prieinamumas ir įvairovė; pagalba vaikui, jų saugumas ir savijauta lopšelyje-darželyje; bendruomenės iniciatyvų ir tautinės savimonė skatinimas. Didžiausią dėmesį skyrėme ugdymo(si) kokybės gerinimui, individualių vaikų gebėjimų ugdymui, įstaigos, šeimos socialinių partnerių bendravimui ir bendradarbiavimui, lauko edukacinių erdvių kūrimui, darbuotojų darbo sąlygų gerinimui. :  **Tikslas. Teikti vaikui kokybišką ikimokyklinį ir priešmokyklinį ugdymą, paremtą išlaisvintu kūrybiškumu, tėvų lūkesčiais, garantuojant socialinį ir psichologinį saugumą sveikoje ir saugioje aplinkoje. (tęstinis)** 2020 m. sausio mėn. ikimokyklinio ir priešmokyklinio ugdymo (-si) paslaugos buvo teikiamos 2017 ugdytinių, nuo 2020 m. rugsėjo 1 d. - 18 ugdytinių. 2020 m. buvo įgyvendintos šios programos: įstaigos parengta IU programa „Šičia mūsų pradžia" ir Bendroji PU ir ugdymo (-si) programa su metodinių priemonių komplektu „Opa-Pa" (PUG „Pelėdžiukai“ ir „Smalsučiai“), IU individuali ugdymo(si) programa „Vaikystė gamtos prieglobstyje", parengta pagal lauko pedagogiką, kuriant „žaliąjį" darželį (IUG „Žiogeliai"). Kuriant ir plėtojant vaiko gerovę įstaigoje, taikant vaikams patrauklius ugdymo metodus, atskleidžiant ikimokyklinio amžiaus vaikų poreikius vienoje IU grupėje „Saulės zuikučiai“ buvo taikoma „Geros pradžios‘ metodika. PU grupėje „Smalsučiai“ įgyvendinta tarptautinė socialinių įgūdžių ugdymo programa „Zipio draugai", o PU grupėje „Pelėdžiukai“ - „Alkoholio, tabako ir kitų psichiką veikiančių medžiagų prevencijos programa“. PU ir IU grupės į ugdymo turinį integravo sveikos ir saugios gyvensenos įgūdžių ugdymo programą „Aukime saugūs ir sveiki“ ir etnokultūros ir pilietiškumo ugdymo programą „Dvasiniai ilgaamžiškumo šaltiniai“.Parengtos ir įgyvendintos 4 papildomo ugdymo programos: dailės (20 vaikų), ritminių šokių (29 vaikai), krepšinio (17 vaikų), anglų kalbos (31 vaikai). Nuo 2020 m. rugsėjo mėn. įgyvendinamos 2 papildomo ugdymo programos: anglų kalbos (22 ugdytiniai) ir ritminių šokių (39 ugdytiniai). Stiprinant vaikų emocinį intelektą ir įgūdžius, mokant atpažinti, įvardinti jausmus, užtikrinant ugdytinių gerą savijautą, brandą, individualias vaiko galimybes atitinkančius ugdymo(si) pasiekimus bei pažangą, tobulinant pedagoginių darbuotojų kompetencijas, parengtas prevencinis projektas „Atverk emocijų skrynelę“. Šiam projektui lėšas (500 EUR) skyrė Marijampolės savivaldybės administracija. Bendras dalyvių skaičius – 110. Liepos mėn. darželyje įstaigos direktorės iniciatyva vyko vienas iš šio projekto renginių, skirtų judėjimui ir sveikatai – Sveikatingumo dienelė, kurios tikslas buvo ugdyti vaikų supratimą apie judėjimo svarbą ir sveiką mitybą. Įgyvendinant šį projektą 2020 m. lapkričio 24 d. buvo organizuotas nuotolinis seminaras, skirtas švietimo pagalbos specialistams, ikimokyklinio ir priešmokyklinio ugdymo mokytojams, ugdytinių tėvams „Vaiko sėkmė – socialinė emocinė sveikata“, 55 ugdytiniai dalyvavo dvejose edukacinėse – pažintinėse išvykose į Šunskų fazanyną ir į Buktos taką.Siekiant užtikrinti įstaigoje teikiamų paslaugų prieinamumą ir kokybę, tobulinant vaiko ugdymui ir ugdymuisi tinkamą fizinę ir psichologinę aplinką, skatinant vaiko kūrybiškumą, darželyje įgyvendinti ilgalaikiai projektai. Logopedė I. Velepolskienė su ‚Žiogelių“ grupės mokytojomis įgyvendino respublikinį prevencinį kalbinį projektą „Žaidimai moko“, Lopšelis-darželis ir toliau dalyvauja nacionaliniame aplinkosauginiame atliekų surinkimo projekte „Mes Rūšiuojam“.Marijampolės vaikų lopšelyje-darželyje 2020 m. vykdyta iniciatyva „Aktyviai, draugiškai, sveikai“. Šios iniciatyvos organizatoriai Lietuvos Respublikos švietimo, mokslo ir sporto ministerija, Lietuvos Respublikos sveikatos apsaugos ministerija, Lietuvos mokinių neformaliojo švietimo centras ir Sveikatos mokymo ir ligų prevencijos centras. Didelis dėmesys buvo skiriamas ne tik individualių vaiko gebėjimų ugdymui, jo poreikių tenkinimui, bet ir socialinių įgūdžių ugdymui, psichologiniam vaikų saugumui bei gerovei. Šiuo klausimu aktyviai dirbo VGK, švietimo pagalbos specialistų komanda: buvo parengtos 9 pritaikytos ikimokyklinio ugdymo programos, 15 švietimo pagalbos planų, teikiamos grupinės ir individualios logopedo, specialiojo pedagogo, socialinio pedagogo ir psichologo paslaugos. 2020 m. pagal Marijampolės PPT suderintą ir įstaigos vadovo patvirtintą švietimo pagalbos gavėjų sąrašą 2020-01-01 pagalba buvo teikiama 46 ugdytiniams, o 2020 -09 - 01 – 43 ugdytiniams. Organizuojant ir vykdant ugdomąjį procesą, užtikrinant kokybišką vaikų ugdymą, 8 ugdytiniams buvo teikiama mokytojo padėjėjo pagalba.  Įstaigoje buvo vykdoma Smurto ir patyčių prevencija, vadovaujantis „Smurto ir patyčių prevencijos ir intervencijos vykdymo Marijampolės vaikų lopšelyje – darželyje „Šypsenėlė“ tvarkos aprašu, patvirtintu 2017 m. rugsėjo 1 d. direktoriaus įsakymu Nr. V1-81. Įstaigoje naudojamos aktyvios patyčių ir smurto prevencijos priemonės: informaciniai lankstinukai, socialinio pedagogo, logopedo, vadovo, vaikų sveikatos priežiūros specialisto konsultacijos, prevenciniai užsiėmimai vaikams: bendravimo, bendradarbiavimo ir kitų socialinių įgūdžių ugdymas, Vyksta Vaiko gerovės komisijos posėdžiai, individualūs pokalbiai su ugdytiniais ir jų tėvais, bei rizikos grupės ugdytinių tėvais, grupių tėvų susirinkimai. Lopšelis – darželis „Šypsenėlė“, bendradarbiaujant su 6-iomis respublikos ikimokyklinėmis ugdymo įstaigomis nuo 2019 m. dalyvauja ES struktūrinių fondų lėšų finansuojamame projekte pagal priemonę Nr. 09.2.1 – ESFA-K-728 „Ikimokyklinio ir bendrojo ugdymo mokyklų veiklos tobulinimas“. Buvo gauta 2500 Eur iš ES struktūrinių fondų. Bendras projekto dalyvių skaičius – 40. Įgyvendinant šį projektą, 3 dienas vyko nuotoliniai mokymai visiems projekto dalyviams, kuriuos vedė įstaigos direktorė A. Stagniūnienė, IU mokytojos I. Levulienė ir D. Masionytė. Lapkričio mėnesį buvo numatytos 6 dienų stažuotės l/d „Šypsenėlė, kurių metu įstaigoje turėjo lankytis visi projekto dalyviai. Paskelbus Lietuvoje karantiną, stažuotės nukeltos kitiems metams. Įstaigos pedagogai kėlė savo kvalifikaciją, tobulino turimas kompetencijas Marijampolės Meilės Lukšienės švietimo centro organizuojamuose mokymuose, seminaruose, nuotoliniuose mokymuose ([www.pedagogas.lt](http://www.pedagogas.lt)), IU ir PU mokytojų metodiniuose renginiuose. Nuo 2020 m. kovo 16 d., paskelbus Lietuvoje karantiną, 28 pedagogai išklausė daugiau nei pusantro šimto seminarų nuotoliniu būdu. Paskaitų ciklus įvairia pedagogine tematika pagal sutartį finansavo įstaiga. Nuo 2020 m. balandžio 1 d. vykdytas nuotolinis ugdymas. 2020 m. kovo 16 d. direktoriaus įsakymu Nr. V-22 buvo patvirtintos Marijampolės vaikų lopšelio – darželio „Šypsenėlė“ ikimokyklinio ir priešmokyklinio ugdymo nuotoliniu būdu taisyklės ir 2020 m. kovo 16 d. direktoriaus įsakymu Nr. V-23 buvo patvirtinta Marijampolės vaikų lopšelio – darželio „Šypsenėlė“ nuotolinio darbo organizavimo ir vykdymo tvarka. Vadovaujantis taisyklėmis ir tvarka, priešmokyklinio ir ikimokyklinio ugdymo mokytojos, meninio ugdymo mokytoja, švietimo pagalbos vaikui specialistai, papildomo ugdymo mokytojos veiklą vykdė Facebook paskyroje sukurtose grupėse, „Padlet“ virtualioje bendravimo ir bendradarbiavimo erdvėje.Vyriausybei nuo 2020 m. lapkričio 7 d. paskelbus visuotinį karantiną, vykdomi visi Vyriausybės sprendimai ir SAM reikalavimai, įstaigoje parengtas „Ikimokyklinio ir priešmokyklinio ugdymo organizavimo, karantino metu, tvarkos aprašas“.**Tikslas. Siekti bendruomenės narių aktyvumo, puoselėjant pilietiškumą, tautiškumą, išsaugojant dvasines vertybes, organizuojant savanorystės akcijas, tradicinius ir netradicinius renginius, aktyviai dalyvaujant socialinių partnerių veikloje.**Marijampolės vaikų lopšelis – darželis „Šypsenėlė“, paminint Tarptautinę šeimos dieną, karantino metu suorganizavo virtualų respublikinį ikimokyklinio, priešmokyklinio, pradinio ir kitų ugdymo įstaigų meninį – muzikinį projektą „Kuriu su savo šeima“. Projekte dalyvavo švietimo įstaigos iš visos Lietuvos. Virtualiai įgyvendintas projektas, nuo 2020 m. birželio 8 d.iki liepos pabaigos buvo gyvai eksponuojamas Marijampolės Petro Kriaučiūno bibliotekos Draugystės padalinyje.  Skatinant kūrybiškumą, komandinį darbą, ugdant vaikų kūrybinius gebėjimus, saviraišką, vertybines nuostatas, padedant vaikui pažinti ir perimti tautos kultūros pagrindus, plėtojant bendradarbiavimą tarp šalies įstaigų, l/d „Šypsenėlė“ suorganizavo Respublikinę ikimokyklinio, pradinio ugdymo ir kitų ugdymo įstaigų vaikų kūrybinių darbų parodą „Betliejaus žvaigždės pasaka“, kuri buvo eksponuojama virtualioje erdvėje adresu [www.ldsypsenele.lt](http://www.ldsypsenele.lt) ir Marijampolės Petro Kriaučiūno bibliotekos Draugystės padalinyje. Jau 7-us metus iš eilės vyko įstaigos direktorės inicijuota akcija „Tvarkome aplinką – globojame žemę“.2020 m. įstaigoje didelis dėmesys skirtas valstybinių bei kalendorinių švenčių ir papročių puoselėjimui. Įstaiga aktyviai dalyvavo judumo savaitėje „Mažieji olimpiečiai“.Marijampolės vaikų lopšelio – darželio „Šypsenėlė“ veiklos programoje 2020 – 2021 m. m. kiti numatyti renginiai neįvyko dėl sudėtingos epidemiologinės situacijos šalyje. Marijampolės savivaldybės ir kitų švietimo įstaigų organizuotuose renginiuose:, „Darom – 2020“, Sūduvos kraitė 2020, „Rudeninė švara mano miestui“, paminėta Tarptautinė Tolerancijos diena. Stiprinant bendradarbiavimą su socialiniais partneriais. Įstaigos pedagogai dalyvavo kitų švietimo įstaigų renginiuose, parodose, akcijose. Įstaigos tarybos iniciatyva organizuota gerumo ir paramos akcija „Dovanokime gerumą“, į kurią įsijungė visa įstaigos bendruomenė. Šios akcijos buvo skirtos bendruomenės nariams, daugiavaikių šeimų vaikams, socialinės rizikos šeimoms. |
| **SSGG (stiprybių, silpnybių, galimybių ir grėsmių) analizė:** |
| **Stiprybės.**1. Atvira edukacinė įstaiga inicijuojanti kryptingą, nuoseklią, aktualią patirties sklaidą bei teikianti kvalifikuotas konsultacijas pedagogams, tėvams, partneriams.
2. Profesionali ir kryptinga teikiamų paslaugų kokybė ir įvairovė.
3. Sėkmingai veikiant grupė, dirbanti pagal lauko pedagogiką.
4. Kryptingai įgyvendinama naujai parengta IU programa „Šičia mūsų pradžia“
5. Įkurtos naujos edukacinės erdvės (aplinkos) vaikų ugdymui lauke (gamtoje)
6. Nuosekliai atnaujinama darbuotojų darbo aplinka, įsigyta kompiuterinės įrangos, turtinamos grupių ir lauko edukacinės erdvės.
7. Bendruomenės sutelkimas, rengiant kūrybinius projektus, dalinantis gerąja darbo patirtimi, organizuojant renginius savivaldybės ir respublikos mastu.
 |
| **Silpnybės.**1. Nepakankamas techninio personalo išsilavinimas.
2. Nepakankamas kai kurių pedagogų kompiuterinis raštingumas.
3. Silpnos užsienio kalbų žinios trukdo įstaigai bendrauti ir bendradarbiauti su užsienio partneriais.
4. Esant ekstremaliai situacijai, ne visi darbuotojai geba dirbti nuotoliniu būdu, teikiant vaikui ugdymo paslaugas.
 |
| **Galimybės.**1. Įsigyti mobilų namelį vaikų ugdymui lauke (pagal lauko pedagogikos reikalavimus).
2. Atnaujinti aikštynų takus, įstaigos WC sanitarinis taškus bei vamzdynus.
3. Skirti didesnį dėmesį vaikų sveikatos stiprinimo, prevencinių programų įgyvendinimui, tėvų švietimui ir atsakomybės už vaikų ugdymą didinimui.
4. Atlikti įstaigos šildymo sistemos vamzdynų kapitalinį remontą.
5. Pagerinti pedagoginių ir kitų darbuotojų darbo aplinką ir materialinę gerovę.
6. Stažuotės/mokymai suteikiantys galimybę vadovams ir pedagogams išvykti į užsienio šalis.
7. Karantino metu dirbti nuotoliniu būdu. Ugdyti vaikus kasdieniniu (tiesioginiu) ir nuotoliniu būdais.
 |
| **Grėsmės.** 1. Nepalanki ekonominė situacija šalyje: nedarbas, augantis skurdo lygis, karantinas Lietuvoje, daugėja socialiai remiamų ir socialinės rizikos šeimų.
2. Nuolat besikeičiantys teisės aktai, trūksta sisteminio požiūrio į paslaugas.
3. Didelės kvalifikacijos kėlimo kursų, seminarų kainos.
4. Didėjantis ikimokyklinio amžiaus vaikų turinčių įvairių sveikatos problemų skaičius, kuriems reikalinga švietimo pagalba.
5. Lėšų trūkumas norint atlikti įstaigos šildymo sistemos kapitalinį remontą ir WC sanitarinių taškų remonto darbus.
6. COVID-19 viruso plitimas kelia grėsmę vaikų ir darbuotojų sveikatai ir saugumui.
 |

|  |  |
| --- | --- |
| **Strateginio tikslo pavadinimas:****Užtikrinti vaiko socialinį, emocinį, intelektualinį ugdymą, sveikatos stiprinimą ir apsaugą, socialinės paramos ir kitų teikiamų paslaugų kokybę ir prieinamumą šeimai.** | **Kodas** |
| **01** |
| **Įgyvendinant šį strateginį tikslą vykdoma programa(-os):****Ugdymo(si) paslaugų kokybės gerinimo, sveikatos stiprinimo ir saugios bei modernios aplinkos plėtotės užtikrinimo programa** |

**MARIJAMPOLĖS VAIKŲ LOPŠELIO-DARŽELIO „ŠYPSENĖLĖ“**

**PROGRAMOS APRAŠYMAS**

|  |  |
| --- | --- |
| **Biudžetiniai metai** | **2021-ieji metai.** |
| **Asignavimų valdytojas, kodas**  | **Marijampolės vaikų lopšelis-darželis „Šypsenėlė“, 191649519** |
| **Vykdytojas, kodas** | **Lopšelis - darželis „Šypsenėlė“, 191649519** |

|  |  |  |  |
| --- | --- | --- | --- |
| **Programos pavadinimas** | **Ugdymo(-si) paslaugų kokybės gerinimo, sveikatos stiprinimo ir saugios bei modernios aplinkos plėtotės užtikrinimo programa.** | **Kodas** | **01** |

|  |  |
| --- | --- |
| **Programos parengimo argumentai** | **Programa parengta siekiant padėti vaikui tenkinti prigimtinius, socialinius, etnokultūrinius, pažintinius poreikius, sudaryti palankias sąlygas kokybiškam ugdymo procesui organizuoti, moderniai ir saugiai aplinkai kurti. Taupiai naudoti turimus išteklius, nuolat vertinant, analizuojant ir planuojant įstaigos veiklą, remiantis veiksminga vadyba, tinkamai ir laiku priimamais sprendimais.** |
| **Ilgalaikis prioritetas** **(pagal PSP)** |  | **Kodas** |  |
| **Šia programa įgyvendinamas įstaigos strateginis tikslas** | **Užtikrinti vaiko socialinį, emocinį, intelektualinį ugdymą, sveikatos stiprinimą ir apsaugą, socialinės paramos ir kitų teikiamų paslaugų kokybę ir prieinamumą šeimai.** | **Kodas** |  |

|  |  |  |  |
| --- | --- | --- | --- |
| **Programos tikslas** | **Teikti vaikui kokybišką ikimokyklinį ir priešmokyklinį ugdymą, paremtą išlaisvintu kūrybiškumu, tėvų lūkesčiais, garantuojant socialinį ir psichologinį saugumą sveikoje ir saugioje aplinkoje.** | **Kodas** | **01.01** |
| **Tikslo įgyvendinimo aprašymas:** Įgyvendinant šį tikslą, siekiama tenkinti vietos bendruomenės poreikius, užtikrinti kokybišką ikimokyklinio ugdymo „Šičia mūsų pradžia“, Bendrosios priešmokyklinio ugdymo ir ugdymosi, lauko pedagogikos „Vaikystė gamtos prieglobstyje“ programų, tarptautinės socialinių įgūdžių ugdymo „Zipio draugai“, prevencinės „Vaiko sėkmė – socialinė, emocinė sveikata“, socialinių įgūdžių ir emocinio intelekto ugdymo „KIMOCHI“, saugios ir sveikos gyvensenos įgūdžių ugdymo, etninės kultūros ir pilietiškumo, logopedinės, socialinio pedagogo veiklos bei papildomo ugdymo(-si) (choreografijos, anglų kalbos, krepšinio, BRICKS4KIDZ) programų ir sveikatingumo, socialinių ir kūrybinių projektų realizavimą. Programų tarpusavio dermė turi atitikti keliamus reikalavimus, užtikrinti ne tik geras ugdymo(-si) sąlygas, bet ir darbuotojų darbo užmokestį, aprūpinimą ugdymo ir kitomis reikiamomis priemonėmis bei įrengimais. Įgyvendinsime lauko pedagogikos modelį dvejose grupėse, dirbančiose pagal lauko pedagogiką. Elgesio, bendravimo ir specialiųjų poreikių turinčių vaikų problemas spręsime didindami paslaugas – teiksime psichologo paslaugas, bendradarbiaudami su Pedagogine psichologine tarnyba (PPT), bei papildysime esamas veiklas keramikos, gimnastikos užsiėmimais. Toliau įgyvendinsime IU organizavimo modelius, pilietiškumo, tautiškumo, socialinius -prevencinius projektus „Atverk emocijų skrynelę“ (lėšų skyrė Marijampolės savivaldybė) ir ES struktūrinių fondų lėšomis finansuojamą projektą pagal priemonę Nr. 09.21-ESFA-K-728 „Ikimokyklinio ir bendrojo ugdymo mokyklų veiklos tobulinimas“ Esame konsultacinis darželis projekte ir dalinsimės gerąja patirtimi lauko pedagogikos klausimais, organizuojant įstaigoje 6 dienų stažuotes Šilalės, Šiaulių, Šakių rajono ikimokyklinio ugdymo įstaigoms. Užtikrinant vaikų saugumą ir sveiką aplinką ir toliau turtinsime grupių ir lauko edukacines erdves (įrengsime lauko šaškių lentą, lauko muzikos instrumentų sienelę, pakeisime smėlio dėžes, įsigysime lauko suoliukų, modernių ugdymo priemonių ir kt.). Teiksime reikiamą pagalbą vaikui, atsižvelgdami į jo galias, poreikius, gebėjimus.Gerinsime įstaigos materialinę bazę, modernizuojant darbo vietas, įsigyjant trūkstamos kompiuterinės įrangos (kompiuterių, spausdintuvų, multimedijų). Kad būtų užtikrintos geros darbo ir ugdymo sąlygos, reikės atlikti ir kitus remonto darbus. Šildymo sistema susidėvėjusi, nėra subalansuota, vamzdynų izoliacija yra prastos būklės, todėl reikia keisti šildymo sistemos ir šalto vandens vamzdynus, įstaigos patalpų sanitarinius mazgus. Kad įvykdyti šiuos remonto darbus, turime gauti finansavimą iš Marijampolės savivaldybės, nes patys savo lėšomis šios problemos išspręsti neturime galimybės. Gerinsime įstaigos valdymo struktūrą, parengdami naujus įstaigos veiklos organizavimo ir valdymo dokumentus pagal galiojančius teisės aktus.  Siekdami užtikrinti gerą ugdomąjį procesą karantino metu, jei ugdymas vyks nuotoliniu būdu, skirsime lėšų kompiuteriniai įrangai įsigyti ir lėšų COVID-19 situacijai įstaigoje suvaldyti. **01.01.01. Uždavinys. Užtikrinti kryptingą ir kokybišką įstaigos programų įgyvendinimą ir jų tęstinumą (tęstinis).** **Priemonės:****01.01.01.01.** Įstaigos veiklos organizavimas pagal ugdymo programas, metinės veiklos programos įgyvendinimas, sveikų ir saugių sąlygų užtikrinimas. 2021 m finansavimas 8412000 EUR. Aplinkos lėšų planuojama 507500 EUR., iš jų darbo užmokesčiui – 432900 EUR.; spec. programų lėšų – 18200 EUR. iš jų darbo užmokesčiui– 5000 EUR, mokymo lėšų – 315500 EUR. iš jų darbo užmokesčiui -307700 EUR. Aplinkos lėšos komunalinėms paslaugoms – 31500 EUR., kitoms paslaugoms: – 23100 EUR. (aplinkos lėšos), 7800 EUR (mokymo lėšos), 13200 EUR (įstaigos pajamų lėšos).**01.01.01.02.** Tęsiamas ES struktūrinių fondų lėšomis įgyvendinamas bendras projektas „Šilalės, Šakių ir Šiaulių rajonų savivaldybių ir Marijampolės lopšelio-darželio „Šypsenėlės“ ikimokyklinio ugdymo mokyklų veiklos tobulinimas“ (Marijampolės lopšeliui-darželiui „Šypsenėlė“, kaip konsultuojančiam darželiui skiriamos lėšos 2100EUR). **01.01.01.03**. Vadovų ir pedagogų kvalifikacijos kėlimas, esamų kompetencijų tobulinimas ir naujų kompetencijų įgijimas, (kursų, seminarų lankymas, nuotoliniai mokymai, savarankiškas mokymasis, metodinė veikla) (1700 EUR mokymo lėšos ir 400 EUR aplinkos lėšos)**01.01.01.04.** Nepedagoginių darbuotojų profesinės kvalifikacijos tobulinimas (1000 EUR. aplinkos lėšos). |
| **Rezultato kriterijai:**1. Kryptingai ir kokybiškai įgyvendinamos ikimokyklinio ir priešmokyklinio ugdymo(-si) programos garantuos įstaigos ugdymo proceso kokybę ir prieinamumą.2. Geriau bus tenkinami vaikų kūrybiniai gebėjimai, saviraiška, sudaromos geresnės sąlygos vaikui siekti sėkmės. 3. Įgytos žinios, įgūdžiai bei gebėjimai tikslingai pritaikomi įstaigos veikloje, užtikrins įstaigos valdymo bei ugdymo(si) kokybę, pedagogai gebės savo darbe taikyti IT žinias bei įgūdžius ir įgis naujų bei tobulins turimas kompetencijas.4. Įgyvendintas ES lėšomis finansuojamas „Šilalės, Šakių ir Šiaulių rajonų savivaldybių ikimokyklinio ugdymo mokyklų veiklos tobulinimo“ ir Marijampolės lopšelio-darželio „Šypsenėlės“, kaip konsultuojančio darželio projektas, padės vadovams ir pedagogams įgyti aukštesnių kompetencijų ES projektų rengime ir įgyvendinime, bei padės tobulinti komandinio darbo, komunikavimo, bendravimo ir bendradarbiavimo, ikimokyklinio ugdymo veiklos organizavimo ir kitas kompetencijas. ( 2100EUR)**01.01.02. Uždavinys. Didinti įstaigoje teikiamų paslaugų prieinamumą ir įvairovę, atsižvelgiant į vaiko galias, poreikius ir galimybes, teikti realią pagalbą vaikui, sprendžiant socialines, psichologines ir emocines problemas.** **Priemonės:****01.01.02.01.** Lopšelyje-darželyje bus teikiamos paslaugos (choreografijos, anglų kalbos, krepšinio, BRICKS4KIDS) ir naujų paslaugų (keramikos, gimnastikos) įvedimas, vaiko individualių gebėjimų ugdymui(-si) (3000 EUR įstaigos pajamų lėšos).**01.01.02.02**. Lauko edukacinių erdvių turtinimas, lauko šaškių aikštelės, muzikos instrumentų sienelės ir suoliukų, lauko šiukšlių dėžių įrengimas (4000 Eur įstaigos pajamų lėšos)**01.01.02.03.** Švietimopagalba vaikui.Logopedo,socialinio ir specialiojo pedagogų, psichologo paslaugų teikimas.**01.01.02.04.** Vaikų maitinimo organizavimas. Gautų įmokų už vaikų maitinimą naudojimas pagal paskirtį (mitybai – 1700 EUR. (BL), 73500 EUR (įstaigos pajamų lėšos) ir nemokamam PU grupių ugdytinių maitinimui (10000 EUR., savivaldybės lėšos).**01.01.02.05.** Pažintinė veikla. Edukacinių išvykų organizavimas vaikams (900 EUR mokymo lėšos).**Rezultato kriterijus:**1. Visiems norintiems sudaromos sąlygos lankyti papildomas veiklas, ugdyti vaikų gebėjimus ir siekti sėkmės.2. Profesionali ir kryptinga teikiamų paslaugų kokybė ir jų įvairovė.3. Sudarytos sveikos, saugios irk kokybiškos ugdymo sąlygos vaikui ugdytis lauke. 4. Užtikrintas kokybiškas maitinimo paslaugų teikimas IU ir PU grupių vaikams.5. Pažintinei veiklai skiriamos lėšos padės pažinti savo miesto, regiono istoriją, geriau suvokti savo kultūros, tautos savitumą.6. Bus teikiama reali pagalba vaikams, turintiems socialinių, psichologinių, emocinių, elgesio problemų, socialinės rizikos šeimų vaikams.**01.01.03. Uždavinys. Užtikrinti gerą ir funkcionalią ugdymo (-si) ir darbo aplinką, turtinant grupių edukacines erdves, gerinant materialinę bazę, užtikrinant saugią darbo ir ugdymosi aplinką karantino metu.** **Priemonės:****01.01.03.01**. Grupių edukacinių aplinkų sąlygų gerinimas, ugdymo priemonių, metodinės literatūros pirkimas (5800 EUR iš mokymo lėšų)**01.01.03.02.** Pedagogų darbo vietų kompiuterizavimas (kompiuterių, spausdintuvų, multimedijos su priedais įsigijimas) (2100 EUR biudžeto lėšos)**01.01.03.03.** „Boružėlių“ ir kitų grupiųpatalpų remontas (2000 EUR biudžeto lėšos). Reikiamų baldų įsigijimas (2600 EUR įstaigos pajamų lėšos). Virtuvės įrangos atnaujinimas (elektrinio katilo pakeitimas) (4400 EUR iš biudžeto lėšų). Senos skalbimo mašinos pakeitimas nauja (4600 EUR įstaigos pajamų lėšos) **01.01.03.04.** Saulės fotovoltinės elektrinės įrengimas, įgyvendinant Klimato kaitos programą (5591,09 EUR savivaldybės lėšos, 23964,38 EUR valstybės lėšos). San. mazgų, vandentiekio, šilumos sistemų kapitalinis remontas. (50 000 EUR savivaldybės lėšos) San. mazgų keitimas ir remonto darbai 2-jose grupėse (20 000EUR savivaldybės lėšos). **01.01.03.05.** Mobilaus namelio įsigijimas grupei, dirbančiai pagal lauko pedagogiką (15 000 EUR savivaldybės lėšos).**01.01.03.06.** Asmens apsaugos ir dezinfekcinių priemonių įsigijimas karantino laikotarpiu, valdant COVID-19 situaciją įstaigoje. (600EUR Biudžeto ir 600 EUR įstaigos pajamų lėšos)  |
| **Rezultato kriterijai:**1. Naujai sukurtos grupių ir lauko edukacinės erdvės, pagerins ugdymo kokybę, suteiks vaikams galimybę augti sveikesniems, užtikrins vaikų saugumą, jų užimtumą, padės geriau spręsti socialines, emocines, ugdymo problemas.
2. Atnaujinta virtuvės įranga suteiks galimybę sveikiau maitinti vaikus, palengvins darbuotojų darbo sąlygas.
3. Atnaujinti lauko aikštelių įrengimai, įrengta lauko šaškių aikštelė, muzikos instrumentų sienelė, suoleliai atitiks higienos normų reikalavimus, garantuos saugias ir sveikas ugdymosi sąlygas.
4. Įrengta fotovoltinė saulės elektrinė, padės sutaupyti įstaigos lėšas, sumažins aplinkos taršą. Atlikti vamzdynų ir sanitarinių mazgų remonto darbai atitiks higienos normų reikalavimus, panaikins grėsmę vaikų ir darbuotojų saugumui.
5. Saugios ir sveikos darbo ir ugdymosi sąlygos karantino laikotarpiu
 |

|  |
| --- |
| **Numatomas programos įgyvendinimo rezultatas:** Įgyvendinant programą bus sudarytos kokybiškos sąlygos vaikų ugdymui ir ugdymui(-si), ugdymo(-si) proceso tobulinimui, saugios ir modernios aplinkos užtikrinimui, kuriant ir didinant paslaugų įvairovę šeimai. Kvalifikuotas paslaugų teikimas, sprendžiant vaiko ugdymo, psichologines, adaptacijos, užimtumo ir socialines problemas, užtikrins ugdomojo proceso kokybę. Teikiamos psichologo, socialinio ir specialiojo pedagogų, logopedo paslaugos, padės geriau spręsti vaikų, turinčių specialiųjų ugdymosi poreikių (SUP) problemas. Valstybėje ar savivaldybėje paskelbus karantiną, bus užtikrintas teisės aktų ir jų reikalavimų vykdymas, reikiamų saugos ir sveikatos priemonių įsigijimas, ikimokyklinio ir priešmokyklinio ugdymo proceso organizavimas įprastiniu (kontaktiniu) ir nuotoliniu būdais. Sėkmingas Inovatyvaus ikimokyklinio ugdymo organizavimo modelio „Vaikystė gamtos prieglobstyje“ įgyvendinimas bei „lauko“ grupių įkūrimas padės atnaujinti ikimokyklinio ugdymo turinį, suteiks galimybę vaikams ugdytis nekasdieninėje aplinkoje. Realiau bus pažvelgta į mūsų ugdomų vaikų poreikius, galias, gebėjimus, tėvų lūkesčius, užtikrinamas paslaugų prieinamumas ir kokybė. Geriau bus tenkinami vaiko kūrybiniai gebėjimai, saviraiška, sudaromos geresnės sąlygos vaikui siekti sėkmės.Sukurtos ir kompiuterizuotos pedagogų darbo vietos, kvalifikacijos kėlimas, naujų kompetencijų įgijimas, skleidžiama patirtis, suteiks jiems galimybę tobulėti, geriau įvaldyti naujausias technologijas, padės įsivesti elektroninį dienyną.  Bus stiprinamas įstaigos intelektinis potencialas ir tikslingiau naudojami intelektualiniai ištekliai.Įgyvendintas ES lėšomis finansuojamas projektas „Šilalės, Šakių ir Šiaulių rajonų savivaldybių ir Marijampolės lopšelio-darželio „Šypsenėlės“, kaip konsultuojančio darželio, ikimokyklinio ugdymo mokyklų veiklos tobulinimas“ padės vadovams ir pedagogams įgyti aukštesnių kompetencijų ES projektų rengime ir įgyvendinime, bei padės tobulinti komandinio darbo, komunikavimo, bendravimo ir bendradarbiavimo, ikimokyklinio ugdymo veiklos organizavimo ir kitas kompetencijas.  Aktyvi švietimo pagalbos specialistų komanda: logopedas, specialusis ir socialinis pedagogai, psichologas, mokytojo padėjėjas, grupės pedagogai padės užtikrinti kokybišką paslaugų teikimą vaikams, turintiems specialiųjų ugdymosi poreikių, bendravimo ir komunikavimo problemų, užtikrins švietimo programų pritaikymą ugdytiniams, pagerins saugios ir palankios ugdymosi aplinkos kūrimą.  Pažintinei veiklai skiriamos lėšos padės geriau pažinti savo miesto, regiono istoriją, geriau suvokti savo kultūros, tautos savitumą. Norint sudaryti tikrai sveikas ir saugias ugdymo(-si) sąlygas artimiausiu metu reikia atlikti šilumos sistemos vamzdynų kapitalinį remontą, įstaigos patalpų san. mazgų remontą, grupių patalpų remonto darbus, įrengti vaikams lauko šaškių aikštelę, muzikos instrumentų sienelę, suolelius, aikštynus papildyti naujais įrengimais, lauko grupei pastatyti mobilų namelį, kad daugiau veiklų vyktų lauke, įsigyti modernių ugdymo(-si) priemonių ir taip pagerinti vaikų ugdymo (-si) ir darbuotojų darbo sąlygas. Tik pakeitus šilumos sistemos vamzdynus ir atlikus kapitalinį remontą, bus išvengta šildymo vamzdynų avarijų bei užtikrintos saugios ugdymo ir darbo sąlygos bei išvengta darželio uždarymo. Sukurta saugi, estetiška ir higieninius bei kokybiško ugdymo reikalavimus atitinkanti edukacinė aplinka, garantuos saugias ugdymo(si) bei darbo sąlygas. |

|  |
| --- |
| **Galimi programos vykdymo ir finansavimo variantai:** Programa finansuojama iš Marijampolės Savivaldybės biudžeto, įstaigos pajamų, mokymo lėšų, Valstybės specialiųjų tikslinių dotacijos, rėmėjų paramos ir 1,2 % pajamų mokesčio, ES ir valstybės biudžeto lėšomis. |

|  |
| --- |
| **Marijampolės plėtros strateginio plano dalys, susijusios su vykdoma programa:**Tai atitinka Marijampolės Savivaldybės strateginio plano pirmąjį prioritetą: **1.** **Sumani ir saugi visuomenė****Tikslas:****01.01 Padidinti savivaldybės švietimo įstaigų paslaugų kokybę ir prieinamumą****Uždavinys:** **01.01.01. Modernizuoti savivaldybės švietimo įstaigų infrastruktūrą ir vykdomą ugdymą.** |